RTGS

Royal Thai General System of Transcription ('Kuninkaallinen thain kielen yleinen siirtokirjoitusjärjestelmä', lyhennettynä RTGS) on Thaimaan kuninkaallisen akatemian (Royal Thai Institute, ) julkaisema thain kielen romanisaatiojärjestelmä. Järjestelmä on virallinen suositus thain kirjoituksen transkriptioksi latinalaiselle aakkostolle, mutta myös kilpailevia ehdotuksia on käytössä. Sen ensiversio laskettiin julkisuuteen 1939, ja viimeisin on vuodelta 1999. RTGS on käytössä Thaimaan valtionhallinnon julkaisuissa, kylteissä ja liikenneopasteissa. Virallisen standardin asemaa nauttivan järjestelmän käyttö on kuitenkin satunnaista ja ontuvaa jopa viranomaisyhteyksissä: RTGS-standardin mukaan Thaimaan kuninkaan nimi kuuluu Phumiphon Adunyadet, mutta standardista huolimatta yleisesti käytetään muinaisintialaiseen lähtökieleen palautuvaa oikeinkirjoitusta Bhumibol Adulyadej.

RTGS on ääntämykseen perustuva transkriptiomenetelmä, jossa siirto ei ole enää palautettavissa alkumuotoonsa, toisin kuin translitterointijärjestelmä ISO 1194 (1998), joka perustuu thain oikeinkirjoitukseen.

Ominaispiirteet 

 Käyttää ainoastaan muokkaamattomia latinalaisen aakkoston kirjaimia ilman tarkemerkkejä
 Vokaalien ja diftongien oikeinkirjoituksessa käyttää vain seuraavia kirjaimia: a, e, i, o, u
 Vokaaleilla "a", "e", "i", "o", "u" on samat arvot kuin IPA:ssa
 Kirjainyhdistelmät "ae", "oe", "ue" luetaan yhtenä merkkinä, jotka vastaavat IPAssa merkkejä æ, œ, ɯ
 Vokaaliyhdistelmät kombinaatioparinaan "a", "i", "o", ovat diftongeja, jotka vastaavat IPA:ssa merkkejä a, j, w
 Konsonantit ovat yhtenevät IPA:n kanssa, paitsi:
 Kirjainyhdistelmät "ph", "th", "kh" osoittavat aspiraatiota ja ovat vastaavia kuin IPA:n pʰ, tʰ,  kʰ
 Kirjainyhdistelmä "ng" vastaa IPA:n merkkiä ŋ
 Kirjainyhdistelmä "ch" vastaa IPA:n merkkejä tɕʰ ja tɕ
 Puolivokaali "y" vastaa IPA:n j:tä
 Sanan- tai tavunloppuiset konsonantit merkitään ääntämyksen, ei thain ortografian mukaan

Kritiikkiä 
RTGS-standardia on arvosteltu erityisesti seuraavien argumenttien perusteella:
 Järjestelmä ei merkitse sävelkorkoa
 Järjestelmä ei erottele lyhyitä ja pitkiä vokaaliäänteitä
 Kirjainyhdistelmä "ch" vastaa thaikielen kahta erilaista äännettä, jotka IPA:ssa erotellaan seuraavasti: ɕ ja tɕʰ (ks. taulukko alempana)

Siirtotaulukko 

Konsonanttien transkriptio vaihtelee aseman mukaan. Vokaalien kohdalla väliviivaa käytetään osoittamaan vokaalia kannattavan konsonantin paikkaa.

Katso myös 
 ISO 11940

Lähteet

Aiheesta muualla 
 Thain kielen translitterointityökalu
 Thaimaan kuninkaallisen akatemian julkaisema transkriptio-ohje
 Chulalongkornin yliopiston sivuilta ladattava transkriptiotyökalu Thai Romanization v. 1.07
 YK:n raportti thain romanisaatiosta maantieteellisissä nimissä (2004)
 Chulalongkornin yliopiston yleinen malli thain romanisaation automatisoinniksi (2004)

Thaimaan kielet